
Սիրելի՛ գրադարանավարներ,
Ջերմորեն շնորհավորում եմ ձեզ Գրադարանավարի օրվա առթիվ։
Դուք մեր մտավոր ու հոգևոր ժառանգության պահապաններն եք։ Անգնահատելի է հատկապես մեր համայնքի գրադարանների դերը, որոնք ոչ միայն գիտելիքի աղբյուր են, այլև մշակութային կյանքի ու կրթական նախաձեռնությունների կարևոր կենտրոններ։
Շնորհակալ եմ ձեր նվիրված աշխատանքի և ընթերցանության հանդեպ սերը տարածելու համար։ Մաղթում եմ ձեզ քաջառողջություն, անսպառ եռանդ, իսկ մեր համայնքի գրադարաններին՝ մշտապես բաց դռներ, ոգեշնչված ընթերցողներ և աշխույժ մշակութային կյանք։
Շնորհավո՛ր Գրադարանավարի օր։

Սիրով և լավագույն մաղթանքներով՝
Թալին համայնքի ղեկավար՝ Տավրոս Սափեյան
